**Lāču Lasis**

**Copes festivāls**

**Venta 2025 ( 29.03.2025)**

**Festivāla mērķis**

Copes festivāls Lāču Lasis tiek organizēts kā akcija *Zaļo ideju un videi draudzīgu pasākumu popularizēšanai*. Ar šo festivālu ceram veicināt sabiedrības apziņas maiņu, lai panāktu ilgtspējīgu dabas resursu izmantošanu un apguvi. Noskaidrot meistarīgāko lašveidīgo zivju makšķernieku. Azartiska un fiziskām aktivitātēm bagāta brīvā laika pavadīšana svaigā gaisā – laba garastāvokļa un veselības avots.

**Festivāla organizētājs**

"SunBears" SIA, Reģ. Nr. 43603086307

Swedbank LV17HABA0551046361540

Citadele LV07PARX0027306320002

 "Saules Lāči", Iecēni, Cenu pag., Jelgavas nov., LV- 3018

 e-pasts: mpavilsons@gmail.com

**Festivāla norises laiks un vieta**

Festivāls norisināsies 29.03.2025. Pasākuma bāze – atpūtas komplekss “Ventaskrasti”. Dalībnieku reģistrēšana festivāla dienā no 07.00 līdz 08.00. Makšķerēšana no 08.00 līdz 16.00. No 16.00 līdz 19.00 rezultātu apkopošana un uzvarētāju noteikšana, dažādas aktivitātes, apbalvošana. Makšķerēšana notiek Ventas upes posmā no Kuldīgas ( Ķieģeļu tilts ) līdz Ventspils pilsētai. Naktsmājas – atpūtas komplekss “Ventaskrasti”.

**Festivāla copes noteikumi**

Festivāls notiek, ievērojot MK noteikumu Nr. 800 "Makšķerēšanas, vēžošanas un zemūdens medību noteikumu" (turpmāk - makšķerēšanas noteikumi), kā arī ievērojot citus attiecīgajā vietā spēkā esošos likumus, noteikumus un normas.

Makšķerēšana notiek no krasta tikai spiningošanas vai mušiņmakšķerēšanas veidā ar mākslīgo ēsmu un atļauto āķu skaitu.

Makšķerēšana notiek tikai komandā. Komandā 2 cilvēki. Tas dos iespēju pielietot dažādas taktikas un stratēģijas ķerot zivis, drošākas un saudzīgākas - darbības zivi noķerot, nomērot un atlaižot.

Lāču Lasis festivāla ieskaitē vērā tiks ņemtas tikai noķertās un atlaistās lašveidīgās zivis – taimiņš un lasis. Kad zivs noķerta, tā saudzīgi jāatbrīvo no āķa, jānomēra ar speciālo, marķēto mērlentu un jāatlaiž ievērojot visus zivi saudzējošos pasākumus. Mērīšana un zivs atlaišana jānofilmē video režīmā, kas arī apliecinās sasniegto rezultātu. Noķerto un atlaisto zivju kopējais garums līdz plkst. 16.00 noteiks uzvarētāju. Ieskaitītas tiek visa izmēra zivis. Lasis vai taimiņš – abi līdzvērtīgi. Nofilmētais materiāls „online’’ režīmā jānosūta uz Lāču Laša WhatsApp kontu rezultātu apkopošanai.

**Dalības maksa un apbalvošana**

Dalība notiek tikai komandā pa diviem dalībniekiem. Dalības maksa komandai EUR 150.00. Dalības maksā iekļautas naktsmītne, vakariņas, organizatoru izdevumi, balvu fonds. Dalības maksa jāieskaita organizatoru norādītajā kontā : Swedbank LV17HABA0551046361540 vai Citadele LV07PARX0027306320002 līdz 22.03.2022

Apbalvota tiks uzvarētāju komanda kopējā ieskaitē, kā arī balvas no labvēļiem un festivāla atbalstītājiem, pārsteiguma balvas.

**Cits**

Katrs makšķernieks ir personiski atbildīgs par individuālo drošību festivāla laikā.

Katram festivāla dalībniekam tiks izsniegt dalībnieka kartiņa, tā dos iespēju makšķerēt arī Ventas licencētajos posmos.

Katram festivāla dalībniekam būs pieejams video un foto materiāls no pasākuma.

Vietu skaits ir ierobežots, organizatori patur iespējas pārtraukt reģistrāciju pēc nepieciešamības.

Iespējama naktsmītne arī no 28.03. uz 29.03. Par šo jāvienojas atsevišķi.

 Ja radušies jautājumi: +37129495560 Māris, +37129139631 Gvido

Ne asakas!